Mylėk ir tu
Mylėk ir tu, kaip myli žmonės,
Kaip kiekvienam mylėti skirta,
Tikėk – pražus vargai, karionės,
Pajusi vėlei sielą tvirtą.

Nors neilgai žavėja dainių
Jausmai draugystės širdingosios,
Bet tu mylėk, kaip myli ainių
Dainas liuosybės mylimosios.

Skelbk viltį, nors skliautai aptemę,
Būk laisvas, didis savo darbe, –
Ir vaideliotą žilą, seną
Minėk, mums kvėpdamas jo garbę.

Ir tu, jaunuoli, vaideliotas –
Tiktai gadynės šiandieninės...
Mylėk svajones išsvajotas
Ir dirvą pilkąją tėvynės...

Eilėraščiai